Oumanne hou rugbyfees by HarlequinsPretoria Harlequin bied op 16 Julie `n Goue Oue-rugbyfees op sy terrein in Groenkloof aan. Oumanrugby word streng volgens die BokSmart-reëls bedryf. Belangstellende spanne kan met Martin White by [email protected] of 083 675 6001 in verbinding tree. Die Nasionale Goue Oue-rugbyfees word vanjaar die 38ste keer aangebied en vind van 21 tot 24 September in Welkom plaas. Quins se Madalas is dekades lank al een van die toonaangewende oumanspanne in die land en is gereeld `n faktor om mee rekening te hou in die Blou Bulle se laer ligas. Daar word by die fees in Groenkloof onder meer vir `n biertent, speelplek vir kinders, musiek en gesinsvermaak voorsiening gemaak. Toegang kos R5 per persoon en R20 per motor.